# **DECIZIA ETAPEI DE ÎNCADRARE**

## Nr. xx din xx.10.2018

 proiect

Ca urmare a solicitării de emitere a acordului de mediu adresate de **S.C. AGRARTOM S.R.L.** cu sediul în localitatea Bodeşti, nr. 305, jud. Neamţ, înregistrată la APM Arad cu nr. 1371/R/381/30.01.2018, cu completările înregistrate la nr. 15609/R/4599/24.09.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
* **Ordin nr. 135/2010** privind aprobarea Metodologiei de aplicare a evaluării impactului asupra mediului pentru proiecte publice şi private,

APM Arad decide, ca urmare a consultărilor desfăşurate în cadrul şedinţei Comisiei de Analiză Tehnică din data de 03.10.2018, că proiectul “ **MODERNIZAREA AGRARTOM SRL PRIN EXTINDEREA SUPRAFEŢEI CULTIVATE CU AFIN, CONSTRUIRE DEPOZIT DE FRUCTE ŞI PUNCT DE DESFACERE ÎN LOCALITATEA LIPOVA, JUDEŢUL ARAD** propus a fi realizat în Lipova, Extravilan Lipova, jud. Arad, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**1. Caracteristicile proiectului:**

**a)** **proiectul se încadrează** în prevederile Hotărârii Guvernului nr. 445/2009, anexa 2, la pct.1, lit. c) proiecte de gospodărire a apelor pentru agricultură, inclusiv proiecte de irigaţii şi desecări proiecte pentru utilizarea terenului necultivat sau a suprafețelor parțial antropizate în scop agricol intensive coroborat cu pct. 7, lit. b) ambalarea și conservarea produselor animale și vegetale,

**b) mărimea proiectului**

 Înființarea plantației pomicole de afine se va realiza pe o suprafață compactă de 88.600 mp, reprezentând un model de bună practică pentru fermierii din zonă, suprafața netă, cultivată efectiv cu afin având dimensiunea de 67.973 mp şi este proprietatea privată a persoanei juridice S.C. AGRARTOM S.R.L., conform Extraselor de Carte Funciară nr. 302506 Lipova, 302508 Lipova, 302509 Lipova, 302510 Lipova, 303358 Lipova, eliberate de OCPI Arad – Biroul de Cadastru şi Publicitate Imobiliară Lipova.

 Terenul are categoria de folosinţă – arabil în extravilan. PUG-ul oraşului Lipova, nu prevede reglementări pentru zona extravilană.

 Implementarea proiectului va asigura valorificarea optimă a terenului destinat plantației; în localitatea Lipova, județul Arad.

 Se extinde suprafața cultivată cu afin pe o suprafață netă de 6,7973 ha cu două soiuri Duke și Earlieblue (investitorul deține pe un teren alăturat o altă plantație de afini, înființată în baza unui proiect care este în curs de implementare).

 Prin proiect se propune alături de înființarea efectivă a plantației de afin și realizarea unui sistem de irigare localizată, împrejmuirea plantație pomicole, iluminat exterior și supraveghere video, construire depozit de fructe cu spațiu de sortare, condiționare și procesare a afinelor și un magazin pentru desfacerea fructelor și a dulceții de afine.

POT propus = 13,60 %

CUT propus = 0,136

VECINĂTĂŢI

-la nord: nr. top. 308.1881/5

-la sud: drum exploatare betonat

-la vest: nr. cad. 302501

-la est: drum exploatare pietruit.

Obiectele investiției propuse de AGRARTOM S.R.L. sunt enumerate mai jos:

1. Un spațiu de depozitare/condiționare/procesare fructe (suprafața construită 1.170,95 mp);

 Din punct de vedere funcțional:

 -birou șef fermă pomicolă

 -cameră frigorifică 1

 -cameră frigorifică 2

 -cameră prefrig 1

 -cameră prefrig 2

 -depozit produs finit

 -G.S.

 -hol

 -procesare fructe

 -spațiu sortare

 -spațiu utilaje frig

 -spațiu igienizare

 -spațiu pentru servirea mesei

 -vestiar B

 -vestiar F

 -zonă depozitare ambalaje

 -zonă depozitare materii prime

 -zonă livrare fructe

 -şopron echipamente pomicole

 -zonă recepție afine

2.Un punct de desfacere la poarta fermei (suprafața construită de 50 mp);

 Din punct de vedere funcțional:

 -magazin

 -recepție și depozitare produs comercializat

 -hol

 -G.S.

3.Casă pompe care include și depozitul pentru fertilizanți (41,07 mp);

 Din punct de vedere funcțional:

 -dep. fertilizatori

 -cameră pompe

4.Amenajare incintă (platformă, trotuare, rampă acces) și drumuri de exploatare;

 În jurul Depozitului de fructe, în zona unde circulă motostivuitoarele, a fost prevăzută o bandă carosabilă din beton de ciment cu lățimea de 4 m.

În fața depozitului de fructe se va realiza o platformă balastată.

În jurul punctului de desfacere și a clădirii casă pompe se va realiza un trotuar cu lățimea de 1 m în părțile laterale și posterioară, iar în față, până la drum.

5.Înființare plantație;

 Plantația de afin care se va înființa pe o suprafață netă de 6,7973 ha va fi cultivată în sistem super intensiv (4.762 arbuști/ha) și se va aplica un sistem de cultură ecologic. Sistemul de cultivare eco presupune o atenție deosebită fertilizanților care se aplică arbuștilor, în sensul în care se vor utiliza doar fertilizanți acceptați în agricultura ecologică, spre exemplu fertilizanți obținuți din alge marine.

Amplasamentul studiat are o suprafață totală de 88.600 m2, din care, aria cultivată cu afini de 67.973,53 m2, va fi împărțită în şapte parcele.

Pentru alegerea soiului cel mai potrivit pentru regiunea Arad, s-a luat în considerare perioada de înflorire, timpul de maturare a fructelor, compatibilitatea, productivitatea și rezistența la diferitele tipuri de boli prezente în regiunea în care se dorește înființarea plantației. Rezistența la înghețurile timpurii de primăvară este de asemenea, un element deosebit de important care s-a luat în calcul la alegerea soiurilor.

Pentru condițiile pedoclimatice din zona orașului Lipova, s-au selectat 2 soiuri adaptate acestei zone, după cum urmează:

DUKE şi EARLIBLUE.

6.Instalație de irigat;

Sistemul de irigații ce se va instala va fi un sistem de irigații de tip ,,picătură cu picătură”. Apa necesară irigării plantației de afini se va obține prin pompare din cele trei puțuri, cu ajutorul a trei pompe submersibile, care vor umple un bazin de acumulare realizat în plantație (volum de 1000 m3). Din bazinul de acumulare apă va fi pompată în conductele de irigat cu ajutorul unui grup de pompe.

Apa care se va utiliza pentru irigarea plantației de afini, va fi asigurată din subteran prin intermediul a trei foraje cu H = 53 m. Alimentarea cu apă se face din cele trei puțuri forate echipate cu câte o pompă submersibilă. Pompa aleasă va fi rezistentă la nisip, cantitatea de nisip nedepășind totuși 120 g/m3. Pentru protecția pompei la aspirația nisipului, aceasta se va amplasa la min. 1 m față de fundul puțului forat. Pompa va avea supapa de sens integrată, corpul pompei din otel inox. De asemenea va avea un filtru cu sită din oţel inoxidabil. Motorul pompei va fi protejat cu relee termice, pentru a se preveni distrugerea acestuia în cazul în care apare supraîncălzirea motorului, din diferite cauze.

Apa necesară irigării plantației de afini se va obține prin pompare din cele trei puțuri, cu ajutorul pompelor submersibile și a rețelei de conducte dintre acestea și bazinul de acumulare. Apa din puțuri va fi pompată către bazinul de acumulare cu volumul de 1000 m3.

Lângă bazinul ce stochează rezerva de apă de 1000 m3 se va amplasa casa pompelor construcție care adăpostește și un depozit de fertilizanți.

În casa pompelor se vor amplasa:

-1 cap control PRINCIPAL care asigura pomparea apei din rezervor, filtrarea cu un filtru automat, contorizarea și monitorizarea consumul de apă, contorizarea și monitorizarea consumul de fertilizant din tancul de fertilizare;

-sistemul de fertirigare, compus dintr-un dozator volumetric cu suport, bypass, accesorii montaj și un bazin de 500 - 1500 l, unde se vor introduce toate îngrășămintele ecologice de care au nevoie plantele;

-sistemul de automatizare reprezentat de panoul de comandă de unde se comandă pompele și sectorul ales pentru irigat în momentul respectiv.

7.Puțuri forate (3 buc.);

Alimentarea cu apă va fi asigurată prin forarea hidraulică a 3 puțuri de medie adâncime.

Sistemul de irigație va fi alimentat prin pompare din puț în bazinul de acumulare realizat în plantație cu volumul de cca. 1.000 m3. Lângă bazin se va amplasa un container modular unde se va afla grupul de pompare și sistemul pentru fertirigarea plantelor. De aici va fi distribuită apă în întreaga plantație prin intermediul unui cap control principal.

8.Bazin de acumulare apă (1000 m3);

Pentru asigurarea unei funcționalități a sistemului de irigare în cadrul plantație de afin s-a prevăzut realizarea unui bazin de acumulare apă. Conform specificațiilor primite în urma studiului hidrologic, bazinul de acumulare va avea o capacitate de 1000 m3.

9.Branșament electric;

Alimentarea cu energie electrică a obiectivului va fi realizată printr-un branșament trifazat, care se va alimenta din rețeaua existentă în zonă, ce va asigura cerințele necesare obiectivului.

10.Împrejmuire teren;

Pentru asigurarea securității incintei se va realiza o împrejmuire pe tot perimetrul parcelelor, lungimea totală a acesteia fiind de 2138 m. Accesul în incintă se va realiza prin porțile propuse (auto și pietonală).

11.Principalele echipamente și dotări;

 **Alimentarea cu apă**

Conform Avizului de Gospodărire a Apelor nr. 11 din 09.02.2018 emis de AN Apele Române ABA Mureş alimentarea cu apă, utilizată în scop igienico-sanitar şi gospodăresc precum şi pentru irigaţii se va realiza din trei foraje. Din rezervoarele de înmagazinare, apa va fi preluată prin intermediul unui grup de trei pompe tip Wilo, după care va fi dirijată în reţeaua de distribuţie. Apa din fiecare puţ va fi pompată către un rezervor de înmagazinare cu volumul V=1000 mc. Sistemul de irigaţii va fi de tip ,,picătură cu picătură”.

Apa necesară irigării plantaţiei de afini se va obţine prin pompare din cele trei puţuri, cu ajutorul pompelor submersibile, care va umple bazinul de acumulare realizat în plantaţie. Din bazinul de acumulare apa va fi pompată în conductele de irigat cu ajutorul unui grup de pompe. Distribuţia apei la arbuşti se va realiza prin intermediul conductelor de picurare. Din sistemul de irigare va face parte şi sistemul de filtrare al apei cu curăţare automată.

 **Canalizarea**

Activitatea desfășurată în cadrul exploatației pomicole nu presupune lucrul cu substanțe ce pot afecta mediul înconjurător. Apele uzate menajere vor fi colectate printr-un sistem de conducte și în corelare cu pantele terenului amenajat sunt descărcate într-un bazin etanș vidanjabil poziționat subteran pe amplasament.

 **Canalizarea pluvială**

În zonă nu există reţele edilitare de canalizare pluvială. Apa pluvială este colectată printr-o rețea de rigole și şanţuri și deversată gravitațional spre zonele agricole din jur.

 **Alimentarea cu energie electrică**

Alimentarea cu energie electrică a obiectivului va fi realizată printr-un branșament trifazat, care se va alimenta din rețeaua existentă în zonă, ce va asigura cerințele necesare obiectivului, soluția de alimentare fiind stabilită de S.C E-ON ENERGIE S.A.

Durata max. a întreruperii cu energie electrică, de la sistemul de alimentare extern este conform caracteristicilor consumatorului și a soluției de alimentare obținute prin avizul de racordare.

 **Alimentare cu energie termică**

Instalațiile electrice interioare vor fi racordate la branșamentul electric trifazat care va fi alimentat prin racordarea la rețeaua electrică existentă în zonă.

Alimentarea cu apă a instalațiilor de apă rece sau caldă interioare se va asigura de la unul din cele trei puțuri forate propuse.

Apa caldă de consum se va asigura prin boilere electrice, pentru sterilizare ambalaje dulceaţă de afin.

Încălzirea spațiilor interioare, acolo unde va fi necesară, se va realiza cu dispozitive specifice cu funcționare pe curent electric (radiatoare / panouri radiante / etc.).

 **Alimentare cu gaz**

Nu este cazul.

**c) cumularea cu alte proiecte**:

În anul 2016, societatea AGRARTOM S.R.L. a înregistrat pe site-ul AFIR o cererea de finanțare pentru proiectul „Înființare plantație de afin în extravilanul localității Lipova”, prin care solicită finanțare din submăsura 4.1a – Investiții în exploatații pomicole.

Această plantație este localizată în imediata vecinătate a amplasamentului studiat, în partea de vest a acestuia, pe terenurile cu NC 302501 și NC 302503.

Proiectul primește finanțare astfel încât la data de 18.07.2017 se semnează contractual de finanțare nr. C041A0000061650200067 cu AFIR. Prin proiectul propus de AGRARTOM S.R.L. (etapa I) se propune înființarea unei plantații de afin pe o suprafață de 20,62 ha (suprafața netă) cu soiul Duke, achiziționarea de utilaje și echipamente specifice, împrejmuire plantație, sistem de irigare localizată, containere pentru fertilizanți și casa pompelor și platformă betonată.

Facem precizarea că acest proiect este în implementare.

În partea de est și nord-est este planificată înființarea a trei noi plantații de afini cu o suprafață plantată netă combinată de 21,179 ha. Documentațiile tehnice pentru înființarea acestor plantații au fost contractate tot de către societățile comerciale care au realizat și prezentul proiect, și sunt în curs de elaborare.

Aceste plantații vor fi deservite de câte o clădire anexă fiecare, construcție care va adăposti camera pompelor și depozitul de fertilizatori cu echipamentele aferente.

Sortarea și procesarea fructelor de pe cele trei plantații se va realiza în clădirea „Depozit fructe” propusă în prezentul proiect, aceasta având capacitatea și poziționarea optimă pentru a prelua și recoltele de pe viitoarele plantații învecinate.

**d) utilizarea resurselor naturale**: materialele de construcţii necesare pentru derularea proiectului vor fi asigurate prin grija constructorului de la terţe societăţi.

**e) producţia de deşeuri**:

- deşeurile generate ca urmare a implementării proiectului vor fi predate operatorilor autorizaţi în vederea valorificării/eliminării după caz.

- toate deşeurile rezultate în timpul executării lucrării de construire vor fi încărcate, transportate şi valorificate/eliminate în conformitate cu legislaţia din domeniul deşeurilor.

- deşeurile vor fi manevrate şi depozitate astfel încât să nu poată fi antrenate de apa din precipitaţii sau vânt în spaţii limitrofe amplasamentului.

- nu se vor amesteca deşeurile nepericuloase cu cele periculoase.

- deşeurile rezultate vor fi gestionate conform legislaţiei în vigoare, respectiv HG nr. 856/2002, Legea 211/2011.

**f) emisiile poluante, inclusiv zgomotul şi alte surse de disconfort**:

- emisiile de poluanţi evacuaţi în atmosferă provin din surse reprezentate de traficul rutier zilnic desfăşurat în cadrul şantierului şi de funcţionarea utilajelor în zonele de lucru. Transportul materialelor de construcţii în vrac care pot fi antrenate în aer se va face în mijloace de transport cu benă acoperită. De asemenea pentru limitarea de emisii poluante în atmosferă se vor folosi utilaje/vehicule de generaţie recentă, prevăzute cu sisteme performante de reţinere a poluanţilor.

**g) riscul de accident, ţinându-se seama în special de substanţele şi de tehnologiile utilizate**: titularul de proiect va lua toate măsurile necesare în vederea prevenirii accidentelor.

***2. Localizarea proiectelor (se ia in considerare sensibilitatea mediului în zona geografica posibil a fi afectata de proiect):***

**2.1.** **Utilizarea existentă a terenului**: conform Certificat de Urbanism nr. 5/11.01.2018 eliberat de Primăria oraşului Lipova – teren situat în extravilanul oraşului Lipova.

 **2.2. Relativa abundenta a resurselor naturale din zona, calitatea si capacitatea regenerativă a acestora**: nu este cazul

**2.3. Capacitatea de absorbţie a mediului, cu atentie deosebită pentru**:

**a)** **zonele umede**: nu este cazul;

**b)** **zonele costiere**: nu este cazul;

**c)** **zonele montane si cele împădurite**: nu este cazul;

**d)** **parcurile şi rezervaţiile naturale**: - zona supusă implementării proiectului nu este situată în parcuri şi rezervaţii naturale de pe teritoriul judeţului Arad.

**e) ariile clasificate sau zonele protejate** prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: - nu este cazul;

**f) zonele de protecţie specială**, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevazute prin Legea nr. 5/2000 privind aprobarea Planului de amenajare a teritoriului national - Sectiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completarile ulterioare, şi Hotararea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică:

-zona supusă implementării proiectului nu este situată în arii naturale protejate de pe teritoriul judeţului Arad;

**g) ariile în care standardele de calitate a mediului** stabilite de legislatie au fost deja depasite: nu este cazul;

**h) ariile dens populate**: amplasamentul nu se află în localitate;

**i) peisajele cu semnificatie istorica, culturala si arheologica**: nu este cazul;

***3. Caracteristicile impactului potential:***

**a) extinderea impactului** – nu este cazul;

**b) natura transfrontiera a impactului**: nu este cazul;

**c) marimea si complexitatea impactului**: nu este cazul;

**d) probabilitatea impactului**: nesemnificativă cu condiţia respectării tuturor normelor în vigoare de sănătate publică şi protecţia mediului;

 **e) durata, frecventa si reversibilitatea impactului**: nu este cazul.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

-amplasamentulproiectului nu se implementează în arie naturală protejată desemnată conform legii.

**Condiţiile de realizare a proiectului:**

-respectarea documentaţiei depuse la A.P.M. Arad,

-respectarea tuturor actelor/avizelor de reglementare emise de către alte autorităţi şi a legislaţiei în vigoare;

-se va urmări ca prin activitatea desfăşurată să nu se producă poluări ale factorilor de mediu;

1. În perioada lucrărilor de construire:

-respectarea documentaţiei depuse la APM Arad;

-se vor lua măsuri pentru îndepărtarea de pe teren a deşeurilor inerte sau nepericuloase rezultate în urma lucrărilor;

-se va respecta prevederile legale în vigoare în ceea ce priveşte scoaterea definitivă/temporară din circuitul agricol a terenurilor situate în extravilanul localităţilor, respectiv Legea nr.186/2017 şi a Ord. nr.83/2008,

-deşeurile inerte vor fi folosite la reabilitarea terenurilor din incintă, după finalizarea bazinului de stocare a apei;

-deşeurile menajere rezultate în perioada de execuţie se vor colecta în pubelele şi vor fi eliminate în condiţii ecologice de societăţi autorizate;

-deşeurile vegetale vor fi compostate sau valorificate energetic la terţi;

-alte tipuri de deşeuri rezultate din lucrările de construire vor fi colectate pe categorii şi eliminate prin societăţi autorizate;

-nu se va degrada mediul natural sau amenajat prin depozitări necontrolate de deşeuri de orice natură;

-scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu;

-se va realiza o stropire corespunzătoare a drumului de acces, în vederea reducerii cantităţii de pulberi sedimentabile,

-evacuarea apelor uzate menajere se va face în bazin vidanjabil. Indicatorii de calitate a apelor menajere evacuate în canalizarea menajeră a oraşului se vor încadra în prevederile NTPA 002/2002 din H.G. nr. 188/2002 modificată şi completată prin H.G. nr. 352/2005,

-evacuarea apelor rezultate de la spălarea afinelor se va face într-un bazin de retenţie. Apele stocate în acest bazin se vor utiliza la irigarea zonei verzi adiacente halei. Indicatorii de calitate a apelor se vor încadra în prevederile NTPA 001/2002 din H.G. nr. 188/2002 modificată şi completată prin H.G. nr. 352/2005,

-apele pluviale convenţional curate de pe amplasament vor fi evacuate în reţeaua hidrografică locală. Indicatorii de calitate a apelor pluviale evacuate se vor încadra în prevederile NTPA 001/2002 din H.G. nr. 188/2002 modificată şi completată prin H.G. nr. 352/2005,

-este interzisă orice deversare de ape uzate, efluenţi lichizi, reziduuri sau deşeuri de orice fel în apele de suprafaţă sau subterane, pe sol sau în subsol,

-se vor lua măsuri pentru îndepărtarea de pe teren a deşeurilor nepericuloase rezultate în urma lucrărilor,

-se vor asigura condiţii pentru depozitarea în siguranţă a materialelor de construcţie, astfel incât să nu blocheze căile de acces, să nu poată fi antrenate de vânt sau de apele pluviale,

-se vor lua măsuri de prevenire a poluării solului, subsolului şi apelor cu produse poluante existente pe şantier (carburanţi, lubrifianţi, etc");

-deşeurile menajere din organizarea de şantier se vor depozita într-un spaţiu special amenajat, urmând să fie transporlate la un depozit de deşeuri solide nepericuloase autorizat, -deşeurile din materiale reciclabile vor fi predate unităţilor autorizate în colectarea şi valorificarea acestor tipuri de deşeuri,

-solul vegetal rezultat din decopertă va fi utilizat pentru refacerea zonelor vezi afectate,

-organizarea activităţii se va face astfel incât impactul asupra peisajului să fie cât mai redus,

**Se vor respecta prevederile.**

-O.U.G. nr. 195/2005 aprobată prin Legea 265/2006 privind protecţia mediului cu modificările şi completările ulterioare;

-Legea nr. 211/2011 privind regimul deşeurilor cu completările şi modificările ulterioare;

-Ordinului nr. 119/2014 pentru aprobarea Normelor de igienă şi sănătate publică privind mediul de viaţă al populaţiei;

- Legea nr. 104/2011 privind protecţia atmosferei;

-H.G. nr. 930/2005 aprobarea Normelor speciale privind caracterul si mărimea zonelor de protecţie sanitară şi hidrogeologică.

**Documentaţia conţine:**

- Notificare,

- Certificatul de urbanism nr. 5/11.01.2018 eliberat de Primăria oraşului Lipova,

- Extrase de carte funciară nr. 302506 Lipova, 302508 Lipova, 302509 Lipova, 302510 Lipova, 303358 Lipova, eliberate de OCPI Arad – Biroul de Cadastru şi Publicitate Imobiliară Lipova,

- Plan de situaţie şi plan de încadrare în zonă,

- Chitanţa nr. 31670/30.01.2018 privind evaluarea iniţială a solicitării,

- Chitanţa nr. 34355/24.09.2018 privind etapa de încadrare a proiectului în procedura de evaluare a impactului asupra mediului,

- Decizia etapei de evaluare iniţială nr. 1437/31.01.2018, eliberată de A.P.M. Arad,

- Decizia etapei de încadrare nr. 14758 din 10.09.2018 pentru planul propus PUZ,

- Memoriu de prezentare,

- Certificat de înregistrare nr.3301056, seria B eliberat în data de 22.04.2016 de ORC de pe lângă Tribunalul Neamţ,

- Aviz de Oportunitate nr. 1/27.04.2018 eliberat de Primăria oraşului Lipova,

- Anexă la fişa tehnică nr. 10090 din data de 22.06.2018 eliberată de către Compania de Apă Arad S.A.,

- Acord tehnic ANIF nr. 81 din 31.05.2018 eliberat de către Ministerul Agriculturii şi Dezvoltării Rurale Agenţia Naţională de Îmbunătăţiri Funciare Filiala Teritorială Timiş-Mureş Inferior Unitatea de Administrare Arad

- Aviz de gospodărire a apelor nr. 11 din 09.02.2018 eliberat de catre A.N.Apele Române Administraţia Bazinală de Apă Mureş Sistemul de Gospodărirea Apelor Arad,

- Adresă nr. 8518 din data 25.05.2018 eliberată de către Ministerul Agriculturii şi Dezvoltării Rurale – Direcţia pentru Agricultură Judeţeană Arad,

- Notă de Constatare nr. 173 din 21.09.2018 eliberată de către Garda Naţională de Mediu Comisariatul Judeţean Arad,

- Nr. înregistrare ISUJ Arad nr.526257 din 30.08.2018,

- Notificare de asistenţă de specialitate de sănătate publică nr. 66 din 15.02.2018 eliberată de Direcţia de Sănătate Publică a Judeţului Arad,

- Notificare pentru siguranţa alimentelor nr. 3 din 05.02.2018 eliberată de către D.S.V.S.A. Arad,

- Anunţ public privind depunerea solicitării de emitere a acordului de mediu afişat pe site-ul A.P.M. Arad în data de 28.09.2018,

- Anunţ public privind depunerea solicitării de emitere a acordului de mediu în Glasul Aradului în data de 02.10.2018,

- Lista de control,

- Proces verbal întocmit în baza şedinţei colectivului de analiză tehnică nr. 16099 din data 03.10.2018,

- Anunţ public privind decizia etapei de încadrare publicat în cotidianul xxx în data de xx.10.2018,

- Anunţ public privind decizia etapei de încadrare afişat pe site-ul A.P.M. Arad în data de 04.10.2018.

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.**

**În cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări.**

**Până la adoptarea unei decizii de către autoritatea competentă, este interzisă desfăşurarea oricărei activităţi sau realizarea proiectului, care ar rezulta în urma modificărilor care fac obiectul notificării (potrivit art. 16, alin. 5, din O.U.G. nr. 195/2005, privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).**

**Nerespectarea prevederilor prezentului act atrage suspendarea şi anularea acestuia, după caz.**

**Prezenta decizie nu exonerează de răspundere proiectantul şi constructorul în cazul producerii unor accidente în timpul execuţiei lucrărilor.**

**La finalizarea lucrărilor şi înainte de punerea în funcţiune se va anunţa APM Arad pentru întocmirea Procesului verbal de verificare a condiţiilor impuse prin prezenta decizie. Procesul verbal de verificare a condiţiilor impuse prin prezenta decizie de încadrare se va anexa la documentaţia de solicitare a revizuirii autorizaţiei de mediu.**

**Înainte de începererea activităţii se va depune la A.P.M. Arad documentaţia în vederea obţinerii revizuirii autorizaţiei de mediu** **în conformitate cu Ordinul 1798/2007 pentru aprobarea Procedurii de emitere a autorizaţiei de mediu Anexa nr. 1.**

Prezenta decizie este valabilă pe toată perioada punerii în aplicare a proiectului.

**Prezenta decizie conţine x (x) pagini şi a fost redactată în două (2) exemplare originale.**

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV

 Dana Monica DĂNOIU

Şef serviciu AAA

Adina ORĂŞAN

Întocmit,Elisabeta TRUŢĂ